CELEX: 62012CA0480
Language: et
Date: 2014-05-15 00:00:00
Title: Kohtuasi C-480/12: Euroopa Kohtu (esimene koda) 15. mai 2014 . aasta otsus (Hoge Raad der Nederlanden’i eelotsusetaotlus – Madalmaad) – Minister van Financiën versus X BV (Ühenduse tolliseadustik — Määruse (EMÜ) nr 2913/92 artikkel 203 ja artikli 204 lõike 1 punkt a — Välistransiidiprotseduur — Tollivõla tekkimine kohustuse täitmata jätmise tõttu — Sihttolliasutusele hilinenult esitamine — Kuues käibemaksudirektiiv — Artikli 10 lõige 3 — Seos tollivõla ja käibemaksuvõla tekkimise vahel — Mõiste „maksustatav tehing” )

7.7.2014   
            
            
               ET
            
            
               Euroopa Liidu Teataja
            
            
               C 212/6
            
         Euroopa Kohtu (esimene koda) 15. mai 2014. aasta otsus (Hoge Raad der Nederlanden’i eelotsusetaotlus – Madalmaad) – Minister van Financiën versus X BV
   (Kohtuasi C-480/12) (1)
   
   ((Ühenduse tolliseadustik - Määruse (EMÜ) nr 2913/92 artikkel 203 ja artikli 204 lõike 1 punkt a - Välistransiidiprotseduur - Tollivõla tekkimine kohustuse täitmata jätmise tõttu - Sihttolliasutusele hilinenult esitamine - Kuues käibemaksudirektiiv - Artikli 10 lõige 3 - Seos tollivõla ja käibemaksuvõla tekkimise vahel - Mõiste „maksustatav tehing”))
   2014/C 212/06
   Kohtumenetluse keel: hollandi
   
      Eelotsusetaotluse esitanud kohus
   
   Hoge Raad der Nederlanden
   
      Põhikohtuasja pooled
   
   
      Hageja: Minister van Financiën
   
      Kostja: X BV
   
      Ese
   
   Eelotsusetaotlus – Hoge Raad der Nederlanden – Madalmaad – Nõukogu 12. oktoobri 1992. aasta määruse (EMÜ) nr 2913/92, millega kehtestatakse ühenduse tolliseadustik (EÜT L 302, lk 1; ELT eriväljaanne 02/04, lk 307) artiklite 203 ja 204, komisjoni 2. juuli 1993. aasta määruse (EMÜ) nr 2454/93, millega kehtestatakse rakendussätted nõukogu määrusele (EMÜ) nr 2913/92, millega kehtestatakse ühenduse tolliseadustik (EÜT L 253, lk 1; ELT eriväljaanne 02/06, lk 3) artikli 356 lõike 1 ja artikli 859 lõike 2 punkti c ning nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (EÜT L 145, lk 1; ELT eriväljaanne 09/01, lk 23) artikli 7 tõlgendamine – Lähtetolliasutuse poolt kauba esitamiseks sihttolliasutusele määratud tähtaja ületamine, mille tulemusena tekib tinglik, mitte automaatne tollivõlg – Ühine käibemaksusüsteem – Maksustatavad tehingud – Mõiste „import”
   
      Resolutsioon
   
   
               1.
            
            
               Nõukogu 12. oktoobri 1992. aasta määruse (EMÜ) nr 2913/92 (millega kehtestatakse ühenduse tolliseadustik) (muudetud Euroopa Parlamendi ja nõukogu 13. aprilli 2005. aasta määrusega (EÜ) nr 648/2005 (ELT L 117, lk 13)) artikleid 203 ja 204 tuleb nende koostoimes komisjoni 2. juuli 1993. aasta määruse (EMÜ) nr 2454/93 (millega kehtestatakse rakendussätted nõukogu määrusele nr 2913/92) (muudetud komisjoni 11. märtsi 2002. aasta määrusega (EÜ) nr 444/2002) artikliga 356 ja artikli 859 punkti 2 alapunktiga c tõlgendada nii, et pelk määruse nr 2454/93 määrusega nr 444/2002 muudetud redaktsiooni artikli 356 lõike 1 kohaselt määratud esitamise tähtaja ületamine ei tekita tollivõlga mitte asjassepuutuva kauba tollijärelevalve alt väljaviimise tõttu määruse nr 2913/92 määrusega nr 648/2005 muudetud redaktsiooni artikli 203 tähenduses, vaid see tollivõlg tekib viimati nimetatud määruse artikli 204 alusel, ning tollivõla tekkimiseks nimetatud artikli 204 alusel ei ole tarvis, et huvitatud isik esitaks tolliasutusele teabe määruse nr 2454/93 määrusega nr 444/2002 muudetud redaktsiooni artikli 356 alusel määratud tähtaja ületamise põhjuste kohta või kauba asukoha kohta selle tähtaja lõppemise ja kauba sihttolliasutusele tegeliku esitamise vahele jääval ajavahemikul.
            
         
               2.
            
            
               Nõukogu 17. mai 1977. aasta kuuenda direktiivi 77/388/EMÜ kumuleeruvate käibemaksudega seotud liikmesriikide õigusaktide ühtlustamise kohta – ühine käibemaksusüsteem: ühtne maksubaas (muudetud nõukogu 26. aprilli 2004. aasta direktiiviga 2004/66/EÜ) artikli 7 lõike 3 esimest lõiku tuleb tõlgendada nii, et käibemaksu tuleb tasuda juhul, kui selles artiklis nimetatud tolliprotseduuride kohaldamine asjassepuutuva kauba suhtes on lõppenud, isegi kui tollivõlg on tekkinud üksnes määruse nr 2913/92 määrusega nr 648/2005 muudetud redaktsiooni artikli 204 alusel.
            
         
      (1)  ELT C 26, 26.1.2013.